《三山先贤祠落成八首 其八》
元代·熊鉌

伟哉云溪翁，兴学功百世。岂求奂轮美，作事见典制。

迂生吐狂愚，万一裨末议。他时勒坚珉，洋洋可无愧。

作者简介：（1253—1312）建宁建阳人，字去非。初名铄，字位辛。号勿轩，一号退斋。度宗咸淳十年进士。授汀州司户参军。入元不仕。幼志于濂、洛之学，从朱熹门人辅广游，后归武夷山，筑鳌峰书堂，子弟甚众。有《三礼考异》、《春秋论考》、《勿轩集》等。